Մարիեն Ալեն

**Մարիոն Ալեն** (, ամբողջական՝ *Marion Boyd Allen,* ), ամերիկացի նկարչուհի, դիմանկարչուհի:

## Կենսագրություն
Մարիոնը ծնվել է 1862 թվականի հոկտեմբերի 23-ին Բոստոնում՝ Սթիլման Ալենի (1830-1891) և նրա կնոջ՝ Հարիետ Ալենի (1831-1922) ընտանիքում, նրա եղբայրն իրավաբան, գրող և լրագրող Ուիլիսը, 1878 թվականին ավարտել է Հարվարդի համալսարանը։

Երբ Մարիոն եղել է փոքրահասակ, ծնողները նրան տարել է Եվրոպա արձակուրդի, որտեղ Ալպերը նկարելուց հետո որոշել է նկարչուհի դառնալ։ Բայց աղջիկը ստիպված է եղել մի քանի տարով հետաձգել իր գեղարվեստական կրթությունը, քանի որ կյանքի մեծ մասը նվիրել է հիվանդ մոր խնամքին։ 1905 թվականին ամուսնացել է իր հոր զարմիկի՝ Ուիլյամ Ավգուստուս Ալենի հետ, որը մահացել է 1911 թվականին։

1896 թվականին Մարիոն Ալենը ընդունվել է Բոստոնի Գեղարվեստի թանգարանի դպրոցը, որտեղ սովորեց Ֆրենկ Բենսոնի, Էդմունդ Թարբելի և Ֆիլիպ Հեյլի հետ, ավարտել է1909 թվականին։ Հատուկ ճանաչում է ստացել իր դիմանկարների համար։ Ցուցադրել է խմբակային ցուցահանդեսներ Փարիզի Գեղարվեստի ազգային միությունում, Նյու Յորքի Ազգային արվեստի ակումբում և Վաշինգտոնի Կորկորան արվեստի պատկերասրահում: 1910 թվականին անհատական ցուցահանդես է ունեցել *Copley Society* պատկերասրահում և շարունակել ցուցադրել այնտեղ մինչև մոտ 1930 թվականը։ Նրա որոշ այլ անհատական ցուցահանդեսներ անցկացվել են Նյու Յորքի *Ferargil Galleries*-ում և *Argent Galleries-*ում և Բոստոնի արվեստի ակումբում:
աջից|մինի|274x274փքս|Աննա Հայաթ-Հանթինգթոնի դիմանկարը
1915 թվականին նրա *«Enameling»* նկարը ներառվել է Պանամա-Խաղաղօվկիանոսյան միջազգային ցուցահանդեսում: Աննա Հայաթ-Հանթինգթոնի իրական չափերի դիմանկարը արժանացել է *Նյուպորտի արվեստի ասոցիացիայի* մրցանակին 1919 թվականին։ 1924 թվականի մարտի 8-ին նկարչուհու *«A Girl of the Orient»* աշխատանքը հայտնվել է The Literary Digest-ի շապիկին։

1925-ից 1936 թվականներին Մարիոն Ալենը ճանապարհորդել է Ամերիկյան Արևմուտքում և Կանադական Ժայռոտ լեռներում՝ ուրվագծելով և նկարելով լանդշաֆտներ, ներառյալ ազգային տեսարժան վայրերը, ինչպիսիք են Մեծ կիրճը և Ռենյիր լեռը: Նա որոշ ժամանակ անցկացրել է Արիզոնայում՝ հազարավոր մղոններ անցնելով անապատով, որպեսզի հասնի բնիկ ամերիկացիների հնավայրերին։ Ստեղծել է մի քանի բնիկ ամերիկացիների դիմանկարներ երկրի հարավ-արևմուտքում և հաճախ ցուցադրել դրանք տեղի վարպետների կերտած շրջանակներում։

Շարունակելով մասնակցել տարբեր ցուցահանդեսների՝ նկարիչը ստացել է տարբեր մրցանակներ, այդ թվում՝ New Haven Paint and Clay Club-ը և *Հադսոնի մրցանակը* Կոնեկտիկուտի Գեղարվեստի ակադեմիայի կողմից։ 1932 թվականին մասնակցել է կանանց ակումբային միջոցառմանը Նյուտոն կենտրոնում, որի նպատակն եղել է ընդգծել արվեստում կանանց ձեռքբերումները: Մարիոն Ալենը ներկայացվել է որպես «միջազգային ճանաչում ձեռք բերած»: Միջոցառման մյուս մասնակիցներն էին նկարիչներ Լիլիան Հեյլին, Մարգարեթ Բրաունը, Գերտրուդ Ֆիսկեն, Լորա Հիլսը, Լիլլա Փերին և Աննա Քոլման-Լադը:

Մահացել է 1941 թվականի դեկտեմբերի 28-ին Բոստոնում։

Աննա Հայաթ-Հանթինգթոնի դիմանկարը ներառվել է 1987 թվականին Արվեստներում կանանց ազգային թանգարանի *«Ամերիկացի կին նկարիչների 1830–1930»* ցուցահանդեսի բացման բաժնում:

## Ծանոթագրություններ

## Արտաքին հղումներ
* Մարիոն Բոյդ Ալեն (1862-1941 թվականներ)
* Մարիոն Բոյդ Ալեն նկարչուհի****
* Վարդագույն հագուստով տիկին | Իգական պատկերներ նկարչության մեջ

Կատեգորիա:Ամերիկացի արվեստագետներ
Կատեգորիա:Ամերիկացի դիմանկարիչներ
Կատեգորիա:Ամերիկացի նկարչուհիներ
Կատեգորիա:Կին արվեստագետներ